ANDREW WOMMACK EVANKELIUMIN ÄÄRELLÄ
OPETUSTA ELIASTA 13/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Jatkan opetustani 1. kuningasten kirjan luvusta 18 ja Eliasta.
Minulla on tästä aiheesta upouusi kirja ja työkirja.
Lisäksi on CD- ja DVD-levyjä.
Olen opettanut tästä jo pitkään ja käsitellyt paljon asioita.
Ne ovat todella tärkeitä, mutta en ehdi kerrata niitä enää.
Kaikki, mitä olen tästä opettanut, viittaa hetkeen, -
jolloin Elia kutsui tulen taivaasta ja kansa kääntyi Jumalan puoleen.
Tämä opetus muuttaa elämäsi, jos vain otat sen vastaan.
Elia on upea esimerkki ihmisestä, joka piti kiinni Jumalan Sanasta.
Hän oli rohkea eikä pyydellyt anteeksi. Siksi hänestä tuli 3,5 vuodessa -
yksi kansan johtohahmoista, joka saneli kuninkaalle, mitä tehdä.
Hänestä tuli Israelin tärkein henkilö, -
koska hän puhui Jumalan väkevää Sanaa.
Jos mekin puhuisimme Jumalan Sanaa, se ylentäisi meidät.
En halua käyttää itseäni esimerkkinä aivan kuin haluaisin huomiota.
Minulla ei ole koulutusta, jätin yliopistonkin kesken.
Puhuin juuri työkavereideni kanssa siitä, etten pidä äänestäni.
Jos olisin Jumala, en olisi valinnut itseäni. Minulla on vain vähän avuja.
Karismastani tai hienoista vaatteistani ei ole mitään apua.
Ainoa etuni on se, että Jumala on ilmoittanut minulle Sanansa.
Puhun Jumalan Sanaa ja näen ihmisten elämän muuttuvan -
niin henkisesti kuin fyysisesti. Ihmisiä paranee ja herää kuolleista.
Eräs henkilö heräsi äskettäin kuolleista, kun hänen sukulaisensa -
soitti rukouspalvelijoillemme ja he rukoilivat hänen puolestaan.
Tästä on alle kaksi viikkoa. Sitä tapahtuu säännöllisesti.
Tiedän yli 38 ihmistä, -
jotka ovat joko heränneet kuolleista tai herättäneet jonkun.
Kaikki eivät usko tätä. Uskokaa, mitä tahdotte, -
mutta me näemme Jumalan Sanan muuttavan ihmisten elämää.
Kyse ei ole henkilöistä, karismasta tai jostakin uudesta tekniikasta.
Ohjelmamme on yksinkertainen. Kun Jamie ja minä kävelemme -
kaupungilla, saarnaan jatkuvasti Sanaa ja puhun siitä.
Kyse ei ole mistään sen erikoisemmasta.
Yksin Sana on nostanut minut ja sanomani siihen asemaan, -
että voin vaikuttaa miljoonien ihmisten elämään. Ohjelmamme näkyy -
joka päivä 3,2 miljardille ihmiselle kaikkialla maailmassa.
Ohjelmaa näyttää 700 tv-asemaa ja lisäksi niiden verkostot.
Sana yksin on saanut tämän aikaan. Se toimii tänään sinun elämässäsi -
samoin kuin se toimi kauan sitten Elian elämässä, jos vain puhut sitä.
Ei Jumala nosta minua esiin tai vahvista minua, -
Hän vahvistaa Sanansa. Vaikka olisit aasi, joka puhuu Jumalan Sanaa, -
se muuttaisi ihmisten elämää, kuten kävi Bileamin aasin kanssa.
Sana muuttaa elämää, eivät ihmiset.
Ihmisten on puhuttava Sanaa, mutta Sana on tärkein, eivät ihmiset.
Elia oli kutsunut koko kansan koolle ja haastanut heidät taisteluun.
Hän antoi Baalin profeettojen yrittää aamuvarhaisesta iltauhriin asti.
He hyppivät alttarilla ja viiltelivät itseään niin, että heistä vuoti verta, -
ja Elia pilkkasi heitä. 1. Kun. 18:29 -
"Kun puolipäivä oli kulunut, joutuivat he hurmoksiin, -
aina siihen hetkeen asti, jolloin ruokauhri uhrataan.
Mutta ei ääntä, ei vastausta, ei vaarinottoa!
Niin Elia sanoi kaikelle kansalle: 'Astukaa minun luokseni'.
Ja kaikki kansa astui hänen luoksensa. Niin hän korjasi -
Herran alttarin, joka oli hajotettu."
Elia tietysti voitti tämän kaksin- taistelun ja Herran tuli laskeutui, -
mutta ennen sitä hän korjasi Herran alttarin, joka oli hajotettu.
Ahab ja Isebel olivat kieltäneet Herran palvomisen -
ja tappaneet Herran profeettoja. Kansa ei enää palvonut Jumalaa.
Jumalalle tehty alttari Karmel-vuorella oli hajotettu.
Se ei enää ollut kunnossa. VT:ssä oli tarkat ohjeet alttarin rakentamiseksi.
Elia siis korjasi ensin alttarin.
Uudessa testamentissa ei enää ole vastaavanlaisia alttareita.
Sydämemme on nyt alttari, jolla olemme yhteydessä Jumalaan.
VT:ssä Jumala kohtasi ihmisiä alttarin äärellä, kun sillä uhrattiin eläimiä.
Alttari oli korjattava ennen kuin Jumalan tuli saattoi laskeutua.
Monet haluaisivat nähdä Jumalan tulen ja voiman laskeutuvan, -
mutta he eivät etsi Jumalaa eivätkä valmista sydäntään.
He eivät anna sydäntään eläväksi uhriksi Jumalalle.
Jumalan tuli laskeutuu vain paikkoihin, jotka on omistettu Hänelle, -
valmistettu ja erotettu Häntä varten. Siksi Elia korjasi ensin alttarin.
Jumalan tuli ei olisi laskeutunut saastaiselle alttarille.
Jos haluat Herran tulta elämääsi, valmista sydämesi.
Se ei tarkoita sitä, että sinun pitäisi päästä eroon kaikista ongelmistasi.
Uskon Jumalan armoon. Jumalan käytössä ei ole ketään täydellistä.
Sinun pitää kuitenkin etsiä Herraa. Jer. 29:11―12 -
"Sillä minä tunnen ajatukseni, jotka minulla on teitä kohtaan, sanoo Herra:
rauhan eikä turmion ajatukset; minä annan teille tulevaisuuden ja toivon.
Silloin te huudatte minua avuksenne, tulette ja rukoilette minua, -
ja minä kuulen teitä."
Sinun ei tarvitse olla täydellinen tai synnitön, ei kukaan ole, -
mutta sinun on etsittävä Herraa ja janottava Hänen asioitaan.
Minusta se vastaa rikkinäisen alttarin korjaamista.
1. Kun. 18:31 "Ja Elia otti kaksitoista kiveä, yhtä monta kuin oli -
Jaakobin poikien sukukuntia, hänen, jolle oli tullut tämä Herran sana: -
'Israel on oleva sinun nimesi'. Ja hän rakensi kivistä alttarin -
Herran nimeen ja teki alttarin ympärille ojan, -
johon olisi mahtunut kaksi sea-mittaa jyviä. Sitten hän latoi puut, -
paloitteli mullikan ja pani kappaleet puiden päälle. Ja hän sanoi: -
'Täyttäkää neljä ruukkua vedellä ja vuodattakaa se polttouhrin -
ja puiden päälle. Ja hän sanoi: 'Tehkää se toinen kerta'.
Ja he tekivät niin toisen kerran. Vielä hän sanoi: 'Tehkää se kolmas kerta'.
Ja he tekivät niin kolmannen kerran.
Niin vesi juoksi ympäri alttarin; ojankin hän täytti vedellä."
Ilman vettäkin tulen laskeutuminen alttarille olisi ollut kiistaton ihme, -
mutta alttarin ja uhrin uittaminen vedessä teki siitä vielä vaikeampaa.
Kun useimmat meistä rukoilevat, että Jumala näyttäisi voimansa, -
he tuntuvat ajattelevan, että Jumala on jotenkin rajoittunut.
Monet sanovat minulle: "Tämä on vaikea asia, se vaatii paastoa."
Vastaan heille, että saan sen Jeesuksen kautta, en itseni.
He luulevat, että jotkin asiat ovat vaikeampia kuin toiset.
Eräs mies tuli luokseni rukoiltavaksi. Hänellä oli kipuja niskassa -
ja selkärangassa. Lisäksi lantiossa ja lonkkahermossa oli vikaa -
ja jalkaterässä oli hermovaurio. Hän kuvaili kaikki vaivansa tarkasti -
kiireestä kantapäähän ja sanoi lopuksi, että niskakipu oli pahin.
"Jos Jumala parantaisi edes sen, voisin elää muiden vaivojen kanssa."
Sanoin, että ymmärsin häntä täysin.
Jos pyytäisimme Jumalaa parantamaan kaiken kerralla, -
taivaassa saattaisivat mennä valot pimeäksi.
Jumalan voima ei ehkä riittäisi siihen.
Mies alkoi nauraa ja sanoi, että oli puhunut hölmöjä.
Sanoin, että niin olikin. Jumala voi parantaa kaiken kerralla.
Ei meidän tarvitse pyytää vain osaa. Hänellä riittää voimaa.
Rukoilimme, ja mies parani päästä varpaisiin. Kaikki kivut lähtivät.
Silti monet ajattelevat, että jos kerran pyydämme tulta taivaasta, -
ei nyt kuitenkaan kannata tehdä asiasta vielä vaikeampaa vedellä.
Jumala voisi ehkä polttaa kuivan alttarin, mutta en nyt sentään märkää.
Omituinen ajattelutapa. Mikään ei ole mahdotonta Jumalalle.
Ei Hän istu taivaassa tuskaillen: "Älä nyt sano, että voin herättää -
kuolleita tai parantaa ihmisiä, Andrew. Älä nyt lupaa liikoja.
Sen sijaan Hän sanoo: "Antaa palaa." Et voi luvata liikoja Hänestä.
Ei Häntä rajoita muu kuin me ja meidän näkökulmamme.
Tästä näemme jälleen, että Elia uskoi Jumalaan.
Hän ei halunnut ihmisten luulevan, että tuli syttyi spontaanisti -
kuivan maan ja kuumuuden vuoksi. Hän poisti kaikki epäilykset siitä -
uittamalla uhrin ja puut vedessä ja kaivamalla ojan alttarin ympärille.
Vesi valui yli ja täytti ojankin.
Näin kenelläkään ei olisi epäilystä siitä, etteikö tuli olisi Jumalasta.
Pidän tästä asenteesta ja rohkeista ihmisistä.
Rohkeat näkevät Jumalan voiman, eivät ne, jotka pyytelevät anteeksi.
Jotkut voivat rukoilla päänsäryn tai niskakivun paranemista, -
mutta pelkäävät, että sokeus tai kuurous olisi Jumalalle liikaa.
Jumalalle on yhtä helppoa parantaa sokeus kuin flunssa.
Meille siinä taas on eroa. Eri ihmisillä on eri määrä uskoa.
Emme pelkää flunssaa samalla tavoin kuin sokeutta tai vaikka syöpää.
Jae 36 "Ja kun oli tullut hetki, jolloin ruokauhri uhrataan, -
astui profeetta Elia esille ja sanoi: 'Herra, Aabrahamin, Iisakin -
ja Israelin Jumala, tulkoon tänä päivänä tiettäväksi, -
että sinä olet Jumala Israelissa ja että minä olen sinun palvelijasi -
ja että minä olen sinun käskystäsi tehnyt kaiken tämän."
Tämä on tärkeää. Olen jo puhunut tästä, joten sanon tämän lyhyesti.
Elia toimi Sanan pohjalta. Emme voi käskeä asioita tapahtumaan -
oman halumme mukaan tai käskeä Jumalaa toimimaan.
Jumala oli puhunut Elialle ja näyttänyt nämä asiat hänelle.
Hän pyysi Jumalaa näyttämään, että oli toiminut Hänen Sanansa mukaan.
Hän oli nähnyt uhrin ja yhteenoton Baalin profeettojen kanssa, -
veden alttarilla ja tulen. Hän ei tehnyt kaikkea omien kuvitelmiensa vuoksi.
Hän ei käskenyt Jumalaa, vaan toimi Jumalan käskyn mukaan.
Jumala oli kutsunut hänet tähän. Olen puhunut paljon rohkeudesta -
ja jopa evankeliumin vastustajien pilkkaamisesta, mutta meidän on -
varmistettava, että toimintamme perustuu Jumalan Sanaan.
Jumala vahvistaa ihmeillä ja merkeillä oman Sanansa, ei sinun sanaasi.
Sinulla on siis oltava Sana Jumalalta. Elia sanoi: "Tulkoon tiettäväksi, -
että olet Jumala ja että olen tehnyt kaiken tämän sinun käskystäsi."
Hän ei ollut toiminut itsekkäistä motiiveista. Tarvitsemme Sanan, -
ja Jumala on puhunut Raamatussa. Sana tulee eläväksi, -
jos tutkiskelemme sitä ja annamme Pyhän Hengen puhua.
Jae 37 "'Vastaa minulle, Herra, vastaa minulle, että tämä kansa -
tulisi näkemään, että sinä, Herra, olet Jumala ja että sinä käännät -
heidän sydämensä takaisin.' Silloin Herran tuli iski alas ja kulutti -
polttouhrin, puut, kivet ja mullan sekä nuoli veden, joka oli ojassa."
Jo tuli taivaasta olisi ollut valtavan suuri ihme, -
mutta tämä tuli oli niin polttava, että se sulatti kivetkin.
Se poltti likomärät puut ja eläinuhrin -
ja kulutti kivetkin.
Se oli yliluonnollinen merkki Jumalan voimasta.
Jae 39 "Kun kaikki kansa näki tämän, lankesivat he kasvoillensa -
ja sanoivat: 'Herra on Jumala! Herra on Jumala!'"
Nämä ihmiset olivat olleet Ahabin ja Isebelin vaikutuksen alla.
Herran profeetat oli tapettu, joten Jumalan Sanaa ei saarnattu.
Jumalan palveleminen oli kielletty. Varmasti jotkut palvoivat Häntä yhä, -
mutta kukaan ei uskaltanut tehdä sitä julkisesti.
Kansa oli luopunut uskosta Jumalaan, mutta kun Herran tuli laskeutui -
ja Jumala näytti voimansa, kansa kääntyi Jumalan puoleen -
ja sanoi: "Herra on Jumala!"
Tässä ei sanota, kuinka paljon heitä oli, mutta koko kansa kääntyi.
Jokainen meistä varmaan haluaisi nähdä oman kansansa -
kääntyvän Jumalan puoleen.
Se tapahtuu, jos Jumalan kansa nousee ja saa tulen iskemään alas.
Kyse ei aina ole konkreettisesta tulesta kuin Elian päivinä.
Meidän tulee syttyä tuleen.
Eräs omaan elämääni paljon vaikuttanut ihminen sanoi: -
"Jos palat Jumalan tulta, maailma tulee katsomaan sitä."
Maailma rakastaa tulta. Jos paloauto ajaa kadulla, -
ihmiset haluavat heti tietää, missä palaa.
Tuli kiinnostaa aina. Se herättää huomiomme.
Jos joku syttyy Jumalan tulesta, maailma tulee katsomaan sitä.
Tarvitsemme Jumalan tulta elämäämme ja palavia ihmisiä.
Se ei tapahdu niin, että pyydämme sitä rukouskammioissamme, -
vaan niin, että uskomme Jumalaan ja lähdemme ulos.
Silloin ihmeet ja merkit seuraavat.
Monet odottavat, että Jumala kääntäisi kansan puoleensa.
Jumala voi toimia vain rajoitetusti kansansa kautta.
Ef. 3:20 "Mutta hänelle, joka voi tehdä enemmän, monin verroin enemmän -
kuin kaikki, mitä me anomme tai ymmärrämme, sen voiman mukaan, -
joka meissä vaikuttaa." Jumala voi toimia vain ihmisten kautta.
Room. 10:14 "Mutta kuinka he huuta- vat avuksensa sitä, johon eivät usko?
Ja kuinka he voivat uskoa siihen, josta eivät ole kuulleet?" Jae 17 -
"Usko tulee siis kuulemisesta, mutta kuuleminen Kristuksen sanan kautta."
Jumala siis tavoittaa ihmisiä meidän ja puhumamme Sanan kautta.
Hän rakastaa kaikkia ja haluaisi pelastaa kaikki, -
mutta kaikki eivät pelastu, koska tarpeeksi moni ei julista Sanaa.
1. Kor. 1:21 "Jumala näki hyväksi saarnauttamansa hullutuksen kautta -
pelastaa ne, jotka uskovat". Kuinka kukaan voi uskoa, jos ei saarnata?
Tarvitaan ihmisiä, jotka palavat Herran tulta.
Jumalan on puhuttava heille ja ilmoitettava heille totuutensa.
Sitten heidän on julistettava se rohkeasti kuten Elia teki.
Jos ihmiset toimisivat näin, saisimme nähdä herätyksen -
yhtä varmasti kuin Elia näki.
Monet rukoilevat herätystä, mutta he eivät nouse ja puhu Jumalan Sanaa.
He eivät halua, että heitä arvostellaan tai kutsutaan fanaatikoiksi.
Sen takia he eivät puhu Sanaa, he vain rukoilevat Jumalaa -
lähettämään herätyksen. Ei se niin tapahdu!
Herätys alkaa sydämestäsi ja siitä, että alat puhua näitä totuuksia.
Voisin antaa paljon esimerkkejä siitä, kuinka Jumala on muuttanut minua.
Hän sytytti tulen sisälläni 23.3.1968.
Ruokin tuota tulta tutkiskelemalla Sanaa Pyhän Hengen opissa.
Olen puhunut miljoonille ihmisille, ja miljoonien elämä on muuttunut, -
koska olen vienyt tuota Jumalan tulta eteenpäin ja puhunut ihmisille.
Minulla ei olisi näitä kokemuksia, jos en olisi puhunut Jumalan teoista.
Sinun on annettava Jumalan tulen laskeutua ja kuluttaa itsesi.
Sitten sinun on alettava jakaa tätä tulta muiden kanssa.
Jotkut valittavat: "Voi, kun aikamme on niin paha!"
Milloin tulella on suurin vaikutus? Silloin, kun kaikki on kuivaa.
Mitä huonommin asiat ovat, sitä enemmän tuli voi muuttaa niitä.
Siellä, missä asun, ihmisten on poltettava roskansa.
Raivaan polttopaikan ympärillä olevan alueen, etten sytyttäisi tulipaloa.
Kun maa on todella märkää, heinä ei meinaa syttyä, -
vaikka tulen toisi siihen kiinni. Minun on puhallettava -
ja tehtävä monenlaisia temppuja, että se syttyisi.
Kuivuuden aikana taas riittää, että hipaisee niitä palavalla tikulla, -
ja ne syttyvät räjähtäen -
ja levittävät kipinöitä ja lieskoja metrin päähän.
Samoin, jos kuivan männyn sytyttää kuivuuden aikana, -
se suorastaan räjähtää ja heittää lieskoja kymmenien metrien päähän.
Siksi USA:n länsiosan maastopalot ovat niin tuhoisia.
Monet puhuvat siitä, että nyt on hengellisesti todella kuivaa, -
mutta juuri tällaisena aikana erotumme joukosta parhaiten.
Valo näkyy parhaiten silloin, kun ympärillä on pimeää.
Jos valosi on himmeä, se ei ehkä erotu selvästi päivänvalossa, -
mutta jos menet pimeään paikkaan, se kyllä valaisee.
Mitä pimeämmäksi aika käy, sitä enemmän valomme tulee loistaa.
Mitä kurjemmassa jamassa maasi on, sitä suuremman vaikutuksen -
Jumalan sisimpääsi sytyttämä tuli tekee.
Meillä ei ole tekosyitä olla toimimatta. Jumala elää sisällämme.
Hän on antanut meille Sanansa, ja ihmiset ympärillämme kuolevat, -
niin fyysisesti kuin henkisestikin. He tarvitsevat jotakuta uskovaa -
kertomaan heille, että Jumala voi pelastaa heidän avioliittonsa, -
muuttaa heidän sydämensä tai poistaa heidän masennuksensa.
Heidän ei tarvitse käyttää lääkkeitä voidakseen nukahtaa tai herätä.
Jumala haluaa heille parempaa. Veljet ja sisaret, tiedän, -
että joukossanne on uskovia, joille Jumala on puhunut, -
mutta jotka epäröivät tulla esiin ja puhua Sanaa vainojen pelossa.
Tulette kyllä kokemaan vainoa, mutta saatte myös aikaan muutoksen.
Jos haluatte nähdä Jumalan tulen, antakaa sen sytyttää itsenne -
ja tartuttakaa se sitten muihin. Näin se moninkertaistuu.
Andrewin opetussarja Eliasta on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Eliasta" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös tilata kaikki nämä tuotteet "Opetusta Eliasta" -pakettina, -
johon kuuluu kirja, työkirja sekä opetus joko CD- tai DVD-muodossa.
Koko paketin listahinta on 42,50 puntaa, -
mutta tänään saat sen 26 punnalla.
Voit tilata tuotteet nettisivujemme kautta.
Opetussarjan kolmas osa kertoo pyhästä tulesta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
Tietoja Andrewin tulevista tapahtumista.
Lokakuussa 2013 hän on Englannin Walsallissa -
sekä eri puolilla Australiaa.
Marraskuussa hän vierailee Louisianassa ja Teksasissa -
ja tammikuussa Phoenixissa ja Coloradossa.
Lisätietoja tapahtumista alueellasi saat nettisivuiltamme.
Kuvittele paikka, jossa erilaisista taustoista tulevat ihmiset -
voivat rakentaa elämänsä Jumalan totuuden lujalle perustalle.
Paikka, jossa Raamatun tuntemus ja käytännön palvelu ovat tasapainossa.
Paikka, jossa opetuslapseus on elämäntapa -
ja yhteys Jumalan ja ihmisten välillä kuin raikasta vuoristoilmaa.
Kuvittele Charis-raamattukoulu.
Jos olet unelmoinut siitä, että Jumala saisi koskettaa elämääsi, -
on aika ottaa ensimmäinen iso askel ja ilmoittautua Charis-kouluun.
Uudet tilamme Coloradossa avataan myöhemmin tänä vuonna, -
jotta yhä useammat muutoksentekijät voisivat aloittaa tämän matkan -
viedäkseen hyvän uutisen Jumalan armosta ja rakkaudesta maailmaan, -
joka janoaa totuutta.
Nettisivuiltamme löydät lisätietoa raamattukouluistamme.
Etsi itseäsi lähin koulu ja astu sisään suunnitelmaan, -
joka Jumalalla on sinua varten.
Charis-raamattukoulu on muuttanut ihmisiä ja maailmaa vuodesta 1994.
Suomennos: Anni Lähteenmäki